**9. fejezet**

**A boszorkány palotájában**

|  |  |  |  |  |
| --- | --- | --- | --- | --- |
| **Feladatok összesítő táblázata** | | | | |
| **Kötelező feladatok** | **Kiegészítő feladatok** | | **Házi feladat** | |
| 1.a, 3.b, 5.c, 5.d, 5.e, 6.a,  6.b, 6.c, 6.d, 7.a, 7.b | *Egyszerűbb* | *Nehezebb* | *Egyszerűbb* | *Nehezebb* |
|  | 3.a | 1.b, 4.a vázlat kiegészítése Olvasás: 10. fejezet | 2., 4.b |

Tartozik hozzá PPT

|  |  |
| --- | --- |
| **Jelmagyarázat** | |
| **☺** | érzelmi ráhangolódást segítő feladat/ok |
| **🡭** | rávezető feladat/ok |
| **🡪** | a feladat továbbgondolása |
| **🙕** | abban az esetben alkalmazzuk, ha egy feladat kapcsán többféle feladatot, tevékenységet is felajánlunk |
| **@** | azokat a feladatokat jelöli, melyek digitálisan is elérhetőek |

|  |  |  |  |  |  |
| --- | --- | --- | --- | --- | --- |
|  | **Mit akarunk elérni?** | **Feladatok, tevékenységek leírása** | **Munkaformák** | **Eszközök** | **Jegyzeteim** |
|  | | | | | |
| **79./1.a**  **☺** | * A feladat remek lehetőséget nyújt a gyerekek egyéni „problémamegoldó technikájának” megosztására, valamint a felmerülő viselkedésminták erkölcsi szempontból történő elemzésére, az egyéni vélemények megfogalmazására, azok ütköztetésére, ezeken keresztül pedig a szociális kompetencia fejlesztésére. | * Kezdeményezzetek beszélgetéseket az alábbi témában: * Hogyan próbálod meg helyrehozni, ha rádöbbensz, hogy rossz döntést hoztál, és ezzel – akaratodon kívül – megbántottál valakit? * Hogyan viseled, milyen érzelmeket vált ki belőled, ha valaki szembesít a hibáiddal? * Hogyan reagálsz egy számodra sértő, megalázó helyzetre? * Kitől kérsz segítséget, ha egyedül nem tudod megoldani a problémát? * Amennyiben túl általánosnak gondoljátok ezeket a kérdéseket, ágyazzátok be egy-egy kerettörténetbe, és a gyerekek játsszák el az egyes szituációkat! | frontális munka |  |  |
| **80./2.**  **☺**  **🙕**  **🡪** | * „Ha én király volnék…!” | * Járjatok körbe egy papírkoronával a kezetekben a gyerekek között. Akinek a fejére teszitek a koronát, az Edmund, a jövendőbeli király bőrébe bújva válaszoljon az alábbi kérdésekre!   + Mit enne?   + Mit inna?   + Mivel játszana?   + Kinek segítene?   + Hol aludna?   + Kivel barátkozna?   + Kit ajándékozna meg? Miért? Mivel?   + Kik lennének körülötte? | frontális munka | papírkorona |  |
| * Amennyiben van rá időtök, továbbgondolhatjátok a feladatot, és más jellemzési módok gyakoroltatására is felhasználhatjátok.   Ezek:   * más szereplők beszélnek Edmundról, * Edmund egy-egy testvérével folytat párbeszédet (az író beszélteti a szereplőt). | * Szerepjáték keretében a testvérek beszélgetéséből derüljön fény a felsorolt tulajdonságokra. * Edmund egy-egy testvérével folytatott párbeszédéből derüljön fény a felsorolt tulajdonságokra. | frontális munka |  |  |
| **80./3.a**  **@** | * A 3.a feladat digitális változatban is elérhető: [Itt!](https://reftantar.e-studygroup.com/esg6525f24472f99781392f1bc3dd7b254f) |  |  |  |  |
| **80./3.b**  **🡪**  **🙕**  **🡪** | * Tekintsétek a továbbgondolt feladatot – egy több lépcsőből álló – önismereti tréningnek! | * Első lépésként fordítsatok a feladat szövegezésén! * A Fehér Boszorkány véleménye Edmundról   + Majd játsszatok el a gondolattal, hogy vajon mi lehet a véleménye önmagáról a Fehér Boszorkánynak, Edmundnak!   + Hasonlítsátok össze az önmagukról alkotott képeket!   + Milyen hasonlóságokat fedeztetek fel? Mi lehet az oka?   + Milyen különbségeket fedeztetek fel? Mi lehet az oka? | frontális munka |  |  |
|  | * A gyerekek fogalmazzák meg néhány mondattal, hogy mit gondolnak önmagukról, milyennek látják önmagukat! * Ezt követően alkossanak párokat, és páros munkában folytassák a feladat megoldását! * Olvassák fel egymásnak írásaikat! * Alkossanak véleményt az elhangzottak tükrében társuk önismeretéről! Támasszák alá érvekkel a meglátásaikat! | egyéni munka  páros munka | fogalmazás-füzet |  |
| **80./3.b**  **@** | * A 3.b feladat digitális változatban is elérhető: [Itt!](https://reftantar.e-studygroup.com/esg6525f24472f99781392f1bc3dd7b254f) |  |  |  |  |
|  | | | | | |
| **81./4.a**  **🡪** | * A feladat kapcsán figyeltessétek meg, hogy hogyan teszi minél szemléletesebbé az író Edmund útjának nehézségeit! * Leírja a természetben, az időjárásban bekövetkezett változásokat. * Edmund mozgásán, mozdulatain keresztül érzékelteti az út viszontagságait. * Edmund külsejének leírásával érzékelteti a nehézségeket. | * A gyerekek készítsenek leírást Edmund külsejéről, úgy, hogy kitérnek a fáradtságot, félelmet, fázást, esetleg fájdalmat kifejező metakommunikációs jelekre is (pl.: arca a jeges széltől kipirosodott, szája kékes színt öltött, szempillájára fagyott a vizes hó, fogai összekoccantak, minden ízében remegett)! * A feladatmegoldás előkészítéseként ugorjatok előre a munkafüzet 84. oldalán lévő 7.a feladathoz! A feladat megoldása megkönnyíti a leírás elkészítését. * A leírás elkészítését követően a gyerekek olvassák el ismét a szövegrészt, és jelöljék a szövegrészen belül piros csillaggal, hogy hová illesztenék be Edmund külsejének részletes leírását! * Fontos, hogy szóban, néhány mondattal megindokolják döntésüket! * Az érvek ütköztetése után a gyerekek közösen határozzák meg a leírás legoptimálisabb helyét a szövegrészen belül! | egyéni munka  frontális munka  egyéni munka  frontális munka | fogalmazás-füzet  munkafüzet  regény |  |
| **82./5.**  **a–e**  🡭 | * A feladat célja a leírás lehetséges rendezési elveinek elmélyítése, alkalmazásuk a gyakorlatban. * A sikeres feladatmegoldás előkészítéseként térjetek ki a határozószókra (Mf. 83.o.), és a jelzős szerkezetek használatára is! | Ebben az esetben is érdemes odafigyelni a fokozatosság elvére.   * Először a gyerekek szóban, a közvetlen környezetüket (tanterem, saját szoba, helyszín leírása kép alapján) írják le a különböző rendezési elveknek megfelelően! * Idővel fordítsatok a dolgon, a gyerekek írják le szóban pl.: a tantermet, a többieknek pedig a hallottak alapján ki kell találniuk, hogy társuk melyik rendezési elvet választotta a leírás során! | egyéni munka  frontális munka |  |  |
| **82./5.e**  **🡪** | * A feladat továbbgondolásával teremtsetek lehetőséget a képszerűség eszközeinek alkalmazására a gyakorlatban! | * A gyerekek olvassák el ismét a szövegrészt, és aláhúzással emeljék ki belőle a Fehér Boszorkány palotáját leíró mondatokat! * Keressék ki a mondatokból, és jelöljék keretezéssel a jelzős szerkezeteket! * Ezt követően a tanulók bővítsék ezeket a mondatokat minél több jelző, jelzős szerkezet betoldásával! * Végül alkossanak minél több hasonlatot a kiemelt jelzős szerkezetek felhasználásával!   + Pl.: A tűhegyes tornyocskák olyanok voltak, mint megannyi süvegcukor.   + A tűhegyes tornyocskák olyanok voltak, mint megannyi égbe nyúló jéghegy. | egyéni munka | regény  fogalmazás-füzet |  |
| **82./6.a**  🡭  **🙕**  **@** | * A feladat célja, hogy előkészítse a 6.b feladat önálló megoldását. * A gyerekek a 6.a, b feladatokon keresztül példát kapnak a távoliról közelire, közeliről távolira történő leírásra. |  | egyéni munka |  |  |
| * A 6.a feladat digitális változatban is elérhető: [Itt!](https://reftantar.e-studygroup.com/esg6525f24472f99781392f1bc3dd7b254f) |  |  |  |  |
| **84./6.d**  **☺** | * Gyakoroltassátok a képek alapján történő leírást egy kicsit másképp, csoportmunkában! * Gyönyörű képeket találhattok néhány kastélyról: [Itt!](https://impressmagazin.hu/a-15-legszebb-kastely-magyarorszagon/) | * Osszátok a gyerekeket négyfős csoportokba! * Miden csoport húzzon egy-egy borítékot, amiben egy magyarországi kastély képe és egy rendezési elv található a leírás lehetséges rendezési elvei közül! * A gyerekek válasszák ki a csoporton belül az írnokot, a csendfelelőst, az időfelelőst és a szószólót! * 10 perc áll rendelkezésükre, hogy elvégezzék a feladatot úgy, hogy a csoporton belül kétszer egymás után körbeadják a papírlapot, és mindenki – akire éppen rákerült a sor –, kiegészíti a leírást egy-egy további mondattal a megjelölt rendezési elvnek megfelelően. * Ezt követően minden csoport szószólója adja elő az osztálynak az elkészült leírásokat! * Az osztálynak ki kell találnia, hogy milyen rendezési elv alapján készült a leírás. | csoportmunka  frontális munka | csoporton-ként 1-1 boríték, képek, rendezési elvek megnevezése    papírlap |  |
|  | | | | | |
| **84./**  **7.a,**  **7.b**  🡭  🡪 | * A feladatmegoldás előkészítéseként lapozzatok vissza a munkafüzet 81.oldalára és nézzétek át a 4. feladat megoldásait! | a,  A gyerekek – szerepjáték segítségével – jelenítsenek meg minél többet az összegyűjtött metakommunikációs jelek közül!  b,  A gyerekek alkossanak párokat, és a köztük zajló párbeszédből derüljön ki, hogy félnek valamitől, izgulnak valami miatt, fájdalmaik vannak!  c,  A párok beszélgetéséből derüljön ki, hogy egy harmadik személy, akiről beszélgetnek, fél, izgul, fájdalmai vannak!  Egy-egy gyerek monológjából derüljön ki, hogy ő maga fél, izgul, fájdalmai vannak! | frontális munka  páros munka  egyéni munka | munkafüzet |  |
| **84./7.b**  **☺** | * „Ha ez a szobor mesélni tudna...!” * A játékos feladat célja a szóbeli szövegalkotás fejlesztése.   Segítség: Melléklet 1. | * Vetítsétek ki a szobrokról készült képeket! * A gyerekek válasszanak ki egy nekik tetsző szobrot, és találjanak ki egy-egy rövid történetet, amit a szobor szájába adnak! * Egy-egy szoborról több történetet is meg lehet hallgatni. | egyéni munka | laptop, projektor |  |

**Melléklet 1.**

****